***Проект***

**ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „СОЦИАЛНО ПРЕДПРИЯТИЕ ЗА ХОРА С УВРЕЖДАНИЯ - ПЛОВДИВ“, ПРИЕТ С РЕШЕНИЕ №361, ВЗЕТО С ПРОТОКОЛ №18 ОТ 23.11.2021Г. НА ОБЩИНСКИ СЪВЕТ ПЛОВДИВ**

**ВНОСИТЕЛ: ВЕЛИЧКО РОДОПСКИ - ЗАМ.- КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на нов Правилник на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” №1.

**I. МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „СОЦИАЛНО ПРЕДПРИЯТИЕ ЗА ХОРА С УВРЕЖДАНИЯ - ПЛОВДИВ“.**

**Причини, които налагат приемането на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“:**

Предлаганите изменения в Правилника за устройството и дейността на ОП „Социално предприятие за хора с увреждания - Пловдив“ са продиктувани от необходимостта от актуализиране на описа на предоставеното за управление имущество по Приложение №2 към Правилника, поради настъпилите изменения в активите на ОП „Социално предприятие за хора с увреждания - Пловдив“ през 2022г.

Предвид горното и в изпълнение на §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС предприятието е представило ново **Приложение №2** „Опис на предоставеното за управление общинско имущество на ОП „Социално предприятие за хора с увреждания - Пловдив“ към 31.12.2022г.“, неразделна част отПравилника.

В актуализирания опис на имуществото по групи сметки към 31.12.2022г. са включени следните активи:

1. Новопридобити активи: по сметка 2039 – на сградата, находяща се в гр. Пловдив на ул. „Йоаким Груев“ №7 в квартал «Капана» е направен основен ремонт за 19 978,22 лв. с включен ДДС. Така отчетната стойност на сдрадата, която дотогава е била 28 193,00 лв. се увеличава с 16 648, 52 лв. и става 44 841, 52 лв., а балансовата стойност към 31.12.2022г. е 40 336, 28 лв. и набрано изхабяване по сметка 24 139 «Амортизации на други сгради» в размер на 4 505, 24 лв.

2. Новопридобити активи: по сметка 2041 – 1 бр. компютърна конфигурация настолен компютър на стойност 773,00 лв.;

- 1 бр. преносим компютър Леново на стойност 750,00 лв.;

- 1 бр. преносим компютър Леново на стойност 900,00 лв.;

3. Новопридобити активи: по сметка 2049 – 1 бр. инверторна климатична система за магазина на ул. „Йоаким Груев“ на стойност 1 541,67;

- 2 бр. инверторна климатична система за стъклодувно ателие на обща стойност 3 018,32 лв.;

- 1 бр. вентилационна техника за стъклодувно ателие на стойност 6 682,30 лв.;

4. Новопридобити активи: по сметка 2051 – 1 бр. лек автомобил Пежо Партнер на стойност 19 850,00 лв.;

5. Новопридобити активи: по сметка 2060 – 1 бр. стопански инвентар оборудване за магазин капана на стойност 11 341,67 лв.;

6. Новопридобити активи: по сметка 2079 – инвестиционен проект на ул. „Елба“ №10 на стойност 20 000, 00 лв.

С оглед на изложеното, целесъобразно и законосъобразно се явява приемането на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“, в частта на **Приложение №2**.

**При изработването на проекта на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.***

**Принцип на необходимост** – необходимо е да бъде прието ново Приложение №2 „Опис на предоставеното за управление общинско имущество“ към Правилника за устройството и дейността на ОП „Социално предприятие за хора с увреждания - Пловдив“ с оглед актуализиране на отразените в приложението данни.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.10 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ е в съответствие с нормативните актове от по**-**висока степен.

При изработване на проекта за приемане на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“, която е прикачена към публикувания проект.

**Цел на приемане на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“.**

Целта на приемането на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ - коректното отразяване на управляваните от предприятието ДМА в съответствие със записите в счетоводните регистри към 31.12.2022г.

**Финансови средства, необходими за приемане на Правилника.**

За приемането на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ не е необходимо разходването на допълнителни бюджетни средства.

**Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Социално предприятие за хора с увреждания - Пловдив“, съгласно Приложение №2 към Правилника.

**Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ е в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието му с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **16.05.2023г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“ ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения (в случай че има такива), като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.10 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ НА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Социално предприятие за хора с увреждания - Пловдив“, приет с Решение №361, взето с протокол №18 от 23.11.2021г. на Общински съвет Пловдив, както следва:

**§ 1.** Отменя Приложение №2 към действащия Правилник за устройството и дейността на ОП „Социално предприятие за хора с увреждания - Пловдив“ и приема ново Приложение №2 „Опис на предоставеното за управление общинско имущество на ОП „Социално предприятие за хора с увреждания - Пловдив“ към 31.12.2022г.”, неразделна част от Правилника.

**Приложения:**

**1. Приложение №2** „Опис на предоставеното за управление общинско имущество на ОП „Социално предприятие за хора с увреждания - Пловдив“ към 31.12.2022г.“, неразделна част от Правилника и от настоящото решение.

**2.** Предварителна оценка на въздействието.